proxectonos/corpus_dominio_legal_administrativo_tmp huggingface dataset:
23/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 10 de decembro de 2013 da Xefatura Territorial da Coruña pola que se autoriza e se aproba o proxecto de execución da instalación eléctrica no concello da Capela. (expediente IN407A 2013/131) Resolución do 10 de decembro de 2013 da Xefatura Territorial da Coruña pola que se autoriza e se aproba o proxecto de execución da instalación eléctrica no concello da Capela. (expediente IN407A 2013/131)

Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Electra de Cabalar S. L. Enderezo social: Arnoso, 1.-15613 A Capela Denominación: LMTAS 15 KV CsyT 100 KV RBTAS Buiña Situación: concello da Capela · Líña eléctrica de media tensión soterrada a 15 kV, cunha lonxitude de 0,208 km, con orixe e final nos Pa/s do apoio (a sustituir por C AE 18/4500 T40R) nº 10 da liña LMT Barreiro-Goente (Expt.: 51.179) en condutor 2*RHZ1-2OL 12/20 kV- 3x(1x150) Al. unha vez entre e saia do centro de seccionamiento/transformación proxectado. · Líña eléctrica de media tensión soterrada a 15 kV, cunha lonxitude de 0,208 km, con orixen no centro de seccionamiento/transformación proxectado e remate no nos Pa/s do apoio (a sustituir por C AE 18/4500 T40R) nº 10 da liña LMT Barreiro-Goente (Expt.: 51.179) donde se conectará a LMT A Grúa (Expt.: 50.706), en conductor RHZ1-2OL 12/20 kV- 3x(1x95) Al. · Centro de secionamento/transformación prefabricado, cunha potencia de 100 kVA, e unha relación de transformación de 20.000/400-230 V, disposición 2L+2P. · Rede de baixa tensión aero-subterránea para conexión da actual RBT Buiña dende o seccionamiento/transformación proxectado. Cumpridos os trámites ordenados na Lei 54/1997, do 27 de novembro (BOE nº 285), do sector eléctrico, e no título VII, capítulo II do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta xefatura territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 10 de decembro de 2013 A xefa territorial Susana Vázquez Romero
23/12/2013 | Administración LocalMunicipal
Arteixo
Contratación, Bens e Patrimonio
Servizo de conserxería e limpeza nos Centros Sociais de Loureda, Lañas e Suevos, dependentes do departamento de Servizos Sociais

a) Organismo: Concello de Arteixo. b) Dependencia que tramita o expediente: Departamento de Contratación. c) Número de expediente: 2013/C004/000004 a) Descrición do obxecto: “SERVIZO DE CONSERXERÍA E LIMPEZA NOS CENTROS SOCIAIS DE LOUREDA, LAÑAS E SUEVOS, DEPENDENTES DO DEPARTAMENTO DE SERVIZOS SOCIAIS” b) Lugar de execución: ARTEIXO c) Prazo de execución: dende a sinatura do contrato ate o 29 de xuño de 2015 a) Contrato non suxeito a regulación armonizada b) Tramitación: ordinaria c) Procedemento: aberto d) Forma: selección da oferta mais ventaxosa con varios criterios.77.220,00.- € IVE incluído. Provisional: non se esixirá a prestación de garantía provisional. Definitiva: 5% do prezo de adxudicación IVE excluido a) Entidade: Concello de Arteixo b) Enderezo: Alcalde Ramón Dopico, nº 1 c) Localidade e Código Postal: Arteixo - 15.142 d) Teléfono: 981 600 009 e) Telefax: 981 640 667 f) Data límite de obtención de documentos e información: Até o día que se sinale como último para a presentación de ofertas. Documentación acreditativa da solvencia económica, financeira e técnica ou profesional, segundo o establecido nos pregos. a) Data límite de presentación: 15 días naturais dende a publicación do anuncio no Boletín Oficial da Provincia da Coruña b) Documentación que cómpre presentar: -Sobre A: Subtitulado “Documentación administrativa” para a contratación do “SERVIZO DE CONSERXERÍA E LIMPEZA NOS CENTROS SOCIAIS DE LOUREDA, LAÑAS E SUEVOS, DEPENDENTES DO DEPARTAMENTO DE SERVIZOS SOCAIS” -Sobre B: Subtitulado “Proposición económica e Melloras” para a contratación do “SERVIZO DE CONSERXERÍA E LIMPEZA NOS CENTROS SOCIAIS DE LOUREDA, LAÑAS E SUEVOS, DEPENDENTES DO DEPARTAMENTO DE SERVIZOS SOCAIS” c) Lugar de presentación: 1ª.- Entidade: No Rexistro Xeral de Entrada de Documentos do Concello de Arteixo ou por calquera dos medios que se estabelecen no art.38.4 da Lei 4/99 de Modificación da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común.2ª.- Enderezo: Praza Alcalde Ramón Dopico, nº 1 3ª.- Localidade e código postal: 15.142 - Arteixo d) Prazo durante o que o licitador terá a obriga de manter a súa oferta: dous meses e) Admisión de variantes: non se admitirán variantes. a) Entidade: Concello de Arteixo b) Enderezo: Praza Alcalde R. Dopico, nº 1 c) Localidade: Arteixo (A Coruña) d) Data: o día que se sinalará no perfil do contratante (www.arteixo.org) O adxudicatario terá a obriga de pagar todos os gastos de publicación de anuncios de licitación e adxudicación que se publiquen. O Prego de Condicións Técnicas e Administrativas Particulares aprobouno a Xunta de Goberno Local por acordo adoptado en sesión do 11 de decembro de 2013 Poden obterse copias no lugar sinalado no punto 6 e acceso ós pregos no perfil do contratante www.arteixo.org. Arteixo 12 de decembro de 2013 Por delegación, Decreto nº: 143/2012 Asdo.: María José Riveiro Martínez CONCELLEIRA DE SERVIZOS ECONÓMICOS
23/12/2013 | Administración LocalMunicipal
Ribeira
Decreto do 13/12/2013 de remisión do expediente solicitado e emprazamento dos interesados no procedemento abreviado 597/2013

Decreto da Alcaldía de data 13/12/2013 polo que se resolve emprazar as persoas interesadas no recurso contencioso-administrativo (procedemento abreviado) 597/2013, interposto por don Balbino Reinhard Duah contra o rexeitamento por silencio de reclamación de responsabilidade patrimonial. O Xulgado Contencioso-Administrativo n.º 1 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento abreviado 597/2013, correspondente ao recurso contencioso-administrativo interposto por don Balbino Reinhard Duah contra o rexeitamento por silencio da reclamación de responsabilidade patrimonial interposta polas lesións sufridas polo seu irmán como consecuencia dun atropelo durante a execución das obras de remodelación da rúa de Galicia (expediente n.º 26/2012 RP). En consecuencia, esta Alcaldía acordou na data 13/12/2013, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado, o que se notifica para xeral coñecemento de todas as persoas interesadas no procedemento, do que a celebración da vista virá sinalada pola quenda que lle corresponda, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso-administrativa). Riveira, 13 de decembro de 2013. O alcalde Manuel Ruiz Rivas
23/12/2013 | Administración LocalMunicipal
Cambre
Aprobación definitiva Ordenanza fiscal

O Concello de Cambre en sesión ordinaria do Pleno de 31 de outubro do ano que andamos acordou aprobar provisionalmente para o exercicio 2013 e seguintes a modificación do texto da ordenanza fiscal núm.23, reguladora da taxa pola utilización privativa ou aproveitamento especial do dominio público con motivo da venda ambulante, que en cumprimento do disposto polo artigo 17.4 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, se fai público a continuación: “1.- A cota tributaria da taxa será a seguinte: A.- Tarifa aplicable á venda ambulante realizada en mercados periódicos ou fixos: 0,4257 euros / m2 /día ” Transcorrido o prazo de exposición ao público dos acordos de aprobación provisional da modificación do texto da ordenanza fiscal núm.23, reguladora da taxa pola utilización privativa ou aproveitamento especial do dominio público con motivo da venda ambulante, non se presentaron reclamacións. Por isto, de conformidade co establecido no artigo 17.3 do Real decreto lexislativo 2/2004, quedan definitivamente aprobados os devanditos acordos. As citadas modificacións comezarán a aplicarse a partir do momento da súa publicación definitiva no boletín oficial da provincia, e manteranse vixentes ata a súa modificación ou derrogación expresa. As ordenanzas fiscais vixentes na actualidade non sinaladas nos acordos precedentes continuaran vixentes ata que non se acorde a súa modificación ou derrogación. Contra ditos acordos, os interesados poderán interpoñer recurso contencioso-administrativo no prazo de dous meses contados dende o día seguinte ó da publicación destes acordos no boletín oficial da provincia. Cambre, 19 de decembro de 2013 A concelleira delegada de Economía, Facenda, Promoción Económica e Consumo (RA núm.1.000, do 17/6/2011) Marta María Vázquez Golpe
23/12/2013 | Administración LocalMunicipal
Ribeira
Decreto polo que se ordena a remisión de expediente e os emprazamentos no procedemento ordinario 16/2013

Decreto da Alcaldía de data 13/12/2013 polo que se resolve emprazar as persoas interesadas no recurso contencioso-administrativo (procedemento ordinario) 16/2013, interposto por FRIGORÍFICOS RIVEIRA MAR S. L. contra resolución do 27/12/2012. O Xulgado do Contencioso-Administrativo nº 2 de Santiago de Compostela remitiu ao Concello de Riveira un oficio polo que lle ordenaba que se remitise o expediente administrativo e que efectuase o emprazamento para que poidan comparecer como demandados cantas persoas aparezan como interesadas no procedemento ordinario 16/2013, correspondente ao recurso contencioso-administrativo interposto por FRIGORÍFICOS RIVEIRA MAR S. L., contra resolución do Concello de Riveira de data 27/12/2012 ditada no expediente 13/12 DU pola que se procedía a ordenar a inmediata paralización e precinto de nave industrial. En consecuencia, esta Alcaldía acordou na data 13/12/2013, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao referido órgano xudicial, o que se notifica para xeral coñecemento de todas as persoas interesadas no procedemento, e se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, de 13 de xullo, reguladora da xurisdición contencioso-administrativa). Riveira, 13 de decembro de 2013, O alcalde Manuel Ruiz Rivas
23/12/2013 | Administración LocalMunicipal
Cedeira
Notificación por comparecencia. Edificación na rúa Hortas, 14, Cedeira

En virtude do establecido nos artigos 59 e 61 da Lei 30/1992, do 26 de novembro, de Réxime xurídico das administracións públicas e do procedemento administrativo común, modificada pola Lei 4/1999, de 13 de xaneiro, logo de ter intentado, por dúas veces, a notificación da providencia de alcaldía de data 18.10.2013, relativa o estado da edificación sita na rúa Hortas, 14, de Cedeira, emprázase mediante este anuncio a Mª José García Kuhn para ser notificada por comparecencia. A comparecencia deberá efectuarse no prazo de 10 días contados desde o día seguinte ó da publicación deste anuncio, no Servizo de Arquitectura e Urbanismo do Concello, en horario de 9 a 14 h. de luns a venres. Transcorrido o dito prazo sen efectuarse a comparecencia do interesado ou o seu representante, a notificación entenderase producida a todos os efectos legais desde o día seguinte ó vencemento do prazo sinalado para comparecer. Cedeira, 12 de decembro de 2013 O alcalde acctal. Concepcion Dolores Partida Mitrescu
23/12/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.43469 - Concello do Val do Dubra - Val do Dubra

O Concello de Val do Dubra, con CIF P1508900F e enderezo en rúa Arcai, 41, Bembibre, t. m. de Val do Dubra, solicita de Augas de Galicia a autorización de obras no lugar de Erviñou, parroquia de Erviñou (San Cristovo), no t. m. de Val do Dubra (A Coruña). O presente anuncio ten por obxecto abrir a regulamentaria información pública que prescribe o art.52 do regulamento do dominio público hidráulico. Expediente: DH. W15.43469. As obras solicitadas defínense no documento memoria valorada “Pontón sobre o rego Erviñou”, asinada en agosto de 2013, e separata hidráulica da mesma data, e consistirán na substitución da obra de drenaxe existente no rego Erviñou (3 tubos de formigón ¢ 1.000 mm) por un pórtico de formigón armado a construír “in situ” (taboleiro de 6,00 x 5,00 m), e dar continuidade á pista que une Bembibre co lugar de Erviñou. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Val do Dubra ou nas oficinas deste servizo, situadas na Rúa Tomiño, 16 baixo - 15704 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 4 de decembro de 2013 O xefe do Servizo Territorial Ángel Gómez Rey
23/12/2013 | Administración LocalMunicipal
O Pino
Expediente de enaxenación de madeira mediante subasta pública

ASUNTO: Enaxenación de madeira mediante subasta pública De conformidade co acordo da Xunta de Goberno de data once de decembro de dous mil trece, por medio do presente anuncio se efectúa a convocatoria da subasta pública para a enaxenación dun ben moble (madeira), de conformidade os seguintes datos: Entidade adxudicataria. Organismo: Concello do Pino Dependencia: Secretaría Obtención de información: Concello do Pino, rúa do Concello, s/n.15821 O Pino. Teléfono 981511002. Fax 981511123. Obxeto do contrato. Tipo: subasta pública. Descrición do obxeto: madeira en Eucalytus globulus Pinus pinaster Importe do contrato: 1232 euros. Presentación das ofertas. No prazo de quince días hábiles, a contar desde a publicación deste anuncio no Boletín Oficial da Provincia no Concello do Pino. Dirección: rúa do Concello, s/n.15821 O Pino, ou por calquera mecanismo previsto no artigo 38 da Lei 30/1992. En O Pino, a 12 de decembro de 2013. O alcalde Manuel Taboada Vigo
23/12/2013 | Administración LocalMunicipal
Miño
Aprobación definitiva suplemento de crédito 1/2013 y transferencia de crédito 17/2013

O Pleno deste concello, por acordo adoptado en sesión celebrada o día 25 de novembre de 2013, aprobou inicialmente o expediente de suplemento de crédito 01/13 e o expediente de transferencia de crédito 17/13. Dito acordo de aprobación inicial estivo exposto ao público polo prazo de 15 días, contados dende o día seguinte ao da publicación no BOP do anuncio de aprobación inicial, sen presentarse reclamación algunha, polo que queda definitivamente aprobado. En cumprimento do disposto no artigo 169.3 do RDL 2/2004 polo que se aproba o Texto Refundido da Lei Reguladora das Facendas Locais, faise público que o orzamento do ano 2012, prorrogado para o ano 2013, trala entrada en vigor dos devanditos expedientes ascende á cantidade de 5.284.272,96 € no estado de gastos e de 5.500.071,35 no estado de ingresos, correspondendo a cada capítulo as cantidades que de seguido se expresan segundo o seguinte detalle: O que se publica para os efectos previstos na lexislación citado, facendo constar que contra a aprobación definitva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses contados a partir da data da aprobación definitiva. Miño, a 19 de decembro de 2013 A concelleira delegada da área de urbanismo, facenda e persoal Res. nº 34/2013 (24/01/13) Eva Vilariño Gónzalez
23/12/2013 | Administración LocalMunicipal
Fene
Secretaría
Licenza de apertura de escola de baile

Nas dependencias municipais se está tramitando o expediente número 2013/U014/000002 da licenza de apertura seguinte: Actividade: Academia de baile (epígrafe 2.6.3 do catálogo de espectáculos, actividades recreativas e establecementos públicos). Situación: Avda. Naturais, 2 – baixo, Fene. Solicitante: Laura Mosquera Pedre. Cumplindo co disposto no artigo 36. b) 3 do Real Decreto 2816/1982 do 27 de agosto, polo que se aproba o regulamento de policía de espectáculos públicos e actividades recreativas, sométese a información pública por un prazo de dez días, que comezará a contarse dende o seguinte ao da inserción do presente edicto no Boletín Oficial da Provincia, para que todas as persoas que se encontren afectadas poidan formular por escrito as alegacións que consideren pertinentes. O expediente pode consultarse no Departamento de Urbanismo deste Concello en horario de oficina. Fene, 21 de novembro de 2013 O alcalde, Gumersindo Pedro Galego Feal
23/12/2013 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. de Orzamentos, Est. e Asist. Econ. Sección 1
Expediente de modificación de créditos n.º 4/2013 de aprobación polo Pleno

SECCIÓN DE PRESUPOSTOS E ESTUDOS ECONÓMICOS ANUNCIO A Corporación provincial, en sesión plenaria celebrada o día 20 de decembro de 2013, aprobou definitivamente o Expediente de modificación de créditos n.º 4/2013 que se tramita dentro do vixente presuposto xeral da Deputación Provincial. O expediente expúxose ao público mediante anuncio publicado no Boletín Oficial da Provincia número 209, con data do 04-11-2013. A Corporación Provincial acordou desestimar a reclamación presentada contra o este e aprobar definitivamente o expediente de modificación de créditos n.º 4/2013, de competencia do Pleno. En cumprimento do disposto nos artigos 38.2 e 20.3 do R. D. 500/90, do 20 de abril, publícase o resumo do dito presuposto a nivel de capítulos, unha vez efectuada a oportuna modificación, quedando como se detalla: Presuposto xeral ordinario Estado de situación dos créditos definitivos no día de hoxe, unha vez incorporado o expediente de modificación de créditos n.º 4/2013: O que se fai público para xeral coñecemento. A Coruña, 20 de decembro de 2013. O PRESIDENTE O SECRETARIO XERAL Asdo.: Diego Calvo Pouso Asdo.: José Luis Almau Supervía
23/12/2013 | Administración LocalMunicipal
Vilarmaior
Aprobación inicial do orzamento de 2014

ANUNCIO Aprobado inicialmente polo Pleno do Concello, o día 16 de decembro de 2013, o orzamento para o exercicio económico de 2014 e a plantilla de persoal para dito exercicio, en cumprimento do disposto no artigo 169.1 do RDL 2/2004, e disposicións concordantes, se expón ao público polo prazo de quince días hábiles, que empezará a contarse desde o seguinte ao da inserción do presente anuncio no Boletín Oficial da Provincia, a fin de que durante o mesmo poidan formularse as reclamacións que se consideren pertinentes, que deberán ser dirixidas ao Sr. alcalde desta corporación. Vilarmaior, 16 de decembro de 2013. O ALCALDE Carlos Vázquez Quintián
23/12/2013 | Administración LocalMunicipal
A Capela
Devolución de fianza definitiva

ANUNCIO Por medio deste anuncio ponse en coñecemento do público, que este concello tramita o expediente de devolución da fianza definitiva, a instancia da empresa Darwin Enrique Jean Manuel Aguade Bairouki e Hijos Construcciones, S. A., presentada para garantir a execución do contrato da obra denominada: “Asfaltado do camino do Sabugueiro” (35.447 pts./213,04 €). Quen coide ter algún dereito esixible á adxudicataria por mor do contrato garantido, poderá presentar a súa reclamación de acordo coas seguintes normas: Prazo de presentación: quince días hábiles, que se contarán desde o seguinte ao da publicación do presente anuncio. Oficina e horario de presentación: Secretaría do Concello, en horas de oficina. A Capela, 13 de decembro de 2013. O alcalde Manuel Meizoso López
16/12/2013 | Administración LocalProvincial
Deputación Provincial da Coruña
Secretaría Xeral. Servizo de Contratación
Servizos de coordinación e xestión dos premios convocados pola Deputación para o ano 2014

1. Entidade adxudicadora. a) organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2013.02644 2. Obxecto do contrato: SERVIZOS DE COORDINACIÓN E XESTIÓN DOS PREMIOS CONVOCADOS POLA DEPUTACIÓN PARA O ANO 2014.3. Prazo de execución: un ano, a partir do día seguinte á formalización do contrato en documento administrativo.4. Tramitación e procedemento de adxudicación. a) Tramitación: urxente. b) Procedemento: aberto (con multiplicidade de criterios de adxudicación). 5. Presuposto: presuposto sen IVE, 38.512,40 €; B) Imposto sobre o valor engadido (IVE) ao 21%: 8.087,60 €; C) Presuposto TOTAL (A+B): 46.600,00 €. 6. Garantía provisional: non se esixe.7. Garantía definitiva: 5% do prezo de adxudicación (IVE excluído). 8. Requisitos específicos do contratista: ver cláusulas 7 e 10 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina (de 9.00 a 13.00 horas), dentro do prazo de 8 días naturais, contados dende o seguinte ao da publicación do anuncio de licitación no BOP. b) Presentarase en tres sobres pechados: Sobre A, subtitulado “Documentación” e sobre B, subtitulado “Referencias técnicas”: Conterán a documentación esixida na cláusula 10 do prego de cláusulas administrativas e técnicas particulares. Sobre C, subtitulado “Oferta económica”: Conterá a proposición económica axustada ao modelo que figura no ANEXO 2 do prego de cláusulas administrativas e técnicas particulares. c) MOSTRAS: non se esixen; VARIANTES: non se admiten.10. Información: www.dicoruna.es 981 080 314 11. Gastos de anuncios. Os gastos correspondentes aos anuncios da licitación serán por conta do adxudicatario. A Coruña, 4 de decembro de 2013. O PRESIDENTE O SECRETARIO Diego Calvo Pouso José Luis Almau Supervía
16/12/2013 | Administración LocalMunicipal
Lousame
Publicación anuncio aprobación inicial modificación da “ordenanza reguladora do prezo público centro de día”

O Pleno do Concello, en sesión ordinaria que tivo lugar o día 21 de novembro de 2013, adoptou o acordo de aprobar inicialmente modificación da “ORDENANZA REGULADORA DO PREZO PÚBLICO POLA PRESTACIÓN DO SERVIZO DO CENTRO DE DÍA PARA PERSOAS MAIORES DE LOUSAME”, nos artigos seguintes: Art.3º.- Prezos públicos e réxime económico. Art.4º.- Cotas. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP de A Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 49 da Lei 7/1985, de 2 de abril, Reguladora das Bases do Réxime Local. Se non se presentasen reclamacións entenderase definitivamente adoptado o acordo de aprobación provisional, procedéndose a publicación do texto íntegro da Ordenanza. Lousame, 29 de novembro de 2013. A alcaldesa. Asdo.: Mª Teresa Villaverde Pais.
16/12/2013 | Administración LocalMunicipal
Arteixo
Urbanismo
Orde de execución para dar cumprimento ás condicións de seguridade, salubridade e ornato dun terreo situado na rúa Bos Aires, Pastoriza (expediente OE 14/13 DU)

DISCIPLINA URBANÍSTICA ANUNCIO Expte. OE 1/13 DU Tentada a notificación dos actos á persoa que despois se dirá e non sendo posíbel practicar a mesma, en virtude do disposto polo artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), notifícase a: – JOSEFINA CALVETE RUMBO, con último enderezo no concello de Arteixo. Que foi dictado apercibimento pola Alcaldía do Concello de Arteixo no día 5 de xullo de 2013, na que se dispón o seguinte: “Primero. –No prazo de DEZ DÍAS, contado a partir do día seguinte ao da recepción deste escrito, deberán realizarse as actuacións necesarias para dar estrito cumprimento á orde desta Alcaldía antes mencionada, e estrictamente necesarias (valoradas, impostos engadidos, en 544,50 €) para garantir para garantir a seguridade da ábore situada no n.º 11 da Avda. de Culleredo, Loureda, Arteixo, da súa propiedade, consistentes no seguinte: “. Apeo controlado da árbore con medios manuais e mecánicos, procedendo á eliminación dos residuos xerados.” Segundo. –Transcorrido o prazo outorgado no apartado primeiro, os servizos de vixiancia medioambiental emitirán informe de comprobación sobre o cumprimento da orde Terceiro. –No suposto de que non sexan levadas a cabo as actuacións contidas na orde de execución no prazo indicado no apartado anterior, e así se acredite documentalmente, se procederá á imposición de multas coercitivas de 300 a 6.000 euros, reiterables ata lograr a execución das ordenadas actuacións, poidendo incluso incoarse o oportuno procedemento sancionador. Cuarto. –De non executar voluntariamente o ordenado e de proceder esta administración mediante execución subsidiaria, o importe resultante dos traballos de execución subsidiaria, así como os relativos aos danos e prexuízos ocasionados que traian causa daqueles, serán esixidos, previa tasación, pola vía de constrinximento.” Tendo en conta que, en atención ao previsto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común (LRX-PAC), o acto non se publica na súa integridade, e fáiselles saber que o texto íntegro da resolución que se notifica encóntrase a seu dispor nas dependencias de Disciplina Urbanística do Concello de Arteixo. Arteixo, 13 de novembro de 2013. O alcalde-presidente (Por delegación, resolución núm.989/11) Luis Alberto Castro Calvete Concelleiro de urbanismo
16/12/2013 | Administración LocalMunicipal
Teo
Contratos administrativos adxudicados polo Concello de Teo

De acordo co disposto no artigo 154 do Real Decreto Lexislativo 3/2011, de 14 de novembro, polo que se aproba o texto refundido da Lei de Contratos do Sector Público, fanse públicos os contratos administrativos formalizados polo Concello de Teo: Teo, 2 de decembro de 2013 O alcalde, Martiño Noriega Sánchez.
16/12/2013 | Administración LocalMunicipal
Lousame
Publicación de anuncio da taxa por utilización privativa do dominio público local para reservas de vía pública para acceso a garaxes para vehículos e a ordenanza fiscal reguladora da mesma

ANUNCIO O Pleno do Concello, en sesión ordinaria que tivo lugar o día 21 de novembro de 2013, adoptou o acordo de imposición da taxa por utilización privativa ou aproveitamento especial do dominio público local para reservas de vía pública para acceso a garaxes para vehículos e a ordenanza fiscal reguladora da mesma. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP da Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 17 do R. D. lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se non se presentasen reclamacións, entenderase definitivamente adoptado o acordo de aprobación provisional, procedéndose á publicación do mesmo e a do texto íntegro da ordenanza. Lousame, 29 de novembro de 2013. A alcaldesa Asdo.: M.ª Teresa Villaverde Pais
16/12/2013 | Administración LocalMunicipal
Boiro
Resolución da Alcaldía de delegación de funcións

Tendo previsto ausentarme do termo municipal a partir do vindeiro luns día 9 decembro. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, postos en relación co previsto no artigo 20 da Lei 7/1985, do 2 de abril, Reguladora das bases do réxime local. Primeiro.- Delega-las funcións propias desta Alcaldía a partir do luns día 9 de decembro de 2013 e ata o meu retorno, no concelleiro e primeiro tenente de alcalde desta corporación D. Fernando Manuel García Diéguez. Segundo.- Dar traslado do presente Decreto ó interesado para o seu coñecemento e aceptación, no seu caso, do contido. Terceiro.- Publica-lo presente Decreto no BOP, sen prexuizo de que surta efectos a partir do momento do seu outorgamento. Cuarto.- Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL. O que manda e asina o Sr. Alcalde en Boiro, sendo o día 5 de decembro de 2013, do que como secretario en funcións dou fe. O alcalde Ante min, o secretario en funcións Juan José Dieste Ortigueira Severino Abalo Chouza Poño no seu coñecemento que no día de hoxe o Sr. Alcalde ditou a seguinte resolución: “Tendo previsto ausentarme do termo municipal a partir do vindeiro luns día 9 decembro. Logo de considera-lo disposto no artigo 63 da Lei 5/1997, do 22 de xullo, da administración local de Galicia, e nos artigos 44 e 47 do Regulamento de organización, funcionamento e réxime xurídico das entidades locais aprobado polo Real decreto 2686/1986, do 28 de novembro, postos en relación co previsto no artigo 20 da Lei 7/1985, do 2 de abril, Reguladora das bases do réxime local. Primeiro.- Delega-las funcións propias desta Alcaldía a partir do luns día 9 de decembro de 2013 e ata o meu retorno, no concelleiro e primeiro tenente de alcalde desta corporación D. Fernando Manuel García Diéguez. Segundo.- Dar traslado do presente Decreto ó interesado para o seu coñecemento e aceptación, no seu caso, do contido. Terceiro.- Publica-lo presente Decreto no BOP, sen prexuizo de que surta efectos a partir do momento do seu outorgamento. Cuarto.- Dar conta deste Decreto ó Pleno da Corporación na primeira sesión ordinaria que teña lugar, de acordo co previsto no artigo 42 do ROFRXEL.” O que lle notifico para o seu coñecemento e efectos oportunos, pregando asine o duplicado que se achega como proba de notificación en forma. Boiro 5 de decembro de 2013. Severino Abalo Chouza Secretario en funcións D. JINXING STEPHEN JAMES UJIA ZANNA
16/12/2013 | Administración LocalMunicipal
Cee
Aprobación provisional de padrón fiscal 2014

Téndose aprobado provisionalmente, mediante resolución da alcaldía, o padrón fiscal da taxa pola prestacion de servicio no novo mercado de abastos da Vila de Cee, correspondentes ao exercicio do 2014, sometese a exposición pública o padrón fiscal referido polo prazo dun mes, para os efectos da súa consulta e presentación de reclamacións polas persoas interesadas. CEE, a 9 de decembro do 2013 A ALCALDESA Zaira Rodriguez Pérez
16/12/2013 | Administración LocalMunicipal
Betanzos
Expte. nº 4/13 - baixa de oficio no padrón municipal de habitantes

Intentada a notificación persoal aos interesados que se indican máis adiante, e non habendo sido posible a súa realización, a través deste anuncio faise pública a seguinte resolución da Alcaldía-Presidencia, que foi dictada o 19 de novembro do 2013: “En relación á comprobación de residencia de ciudadanos empadroados neste concello, que se relacionan máis abaixo e segundo as averiguacións realizadas polos axentes dependentes da miña autoridade, resulta que non viven nos enderezos correspondentes, descoñecéndose o domicilio actual. En consecuencia, vista a lexislación vixente na materia, especialmente a prevista nos arts.54 e 72 do Regulamento de Poboación e Demarcación Territorial, aprobado por RD 1690/86 e modificado por RD 2612/96, polo presente, 1º.- Incoar expediente de baixa de oficio as personas que se relacionan a continuación por incumpri-lo requisito previsto no apartado 1 do art.54 do citado Regulamento. T. P. R. (menor idade) Rúa Mandeo, 45-1º D G. P. R. (menor idade) Rúa Mandeo, 45-1º D SANDRO VALERIO CORREA DO ROSARIO Rúa Hórreo, 32-4º I GEORGIA BARBOSA FARIAS Rúa Hórreo, 32-4º I C. M. C. F. (menor idade) Rúa Hórreo, 32-4º I VITOR DINIS FREITAS PEIXOTO Rúa Hórreo, 32-4º I MARIA ARMANDA GONCALVES RIBEIRO Rúa Hórreo, 32-4º I AGUSTIN REGA BARRAL Avda. Jesús García Naveira, 38-5º D 2º.- Poñe-lo expediente de manifesto ó interesado en trámite de audiencia para que, no prazo de quince días a contar dende o seguinte á recepción deste escrito, alegue e presente os documentos e xustificacións que estime pertinentes de acordo co art.59.4 da Lei 30/1992 de 26 de novembro (BOE do día 27/11/92), do Réxime Xurídico das Administracións Públicas e do Procedemento Adminstrativo Común”. Betanzos, 3 de decembro do 2013 O secretario Asdo.: Cristóbal Víctor Fraga Bermejo
16/12/2013 | Administración LocalMunicipal
Ames
Dec.2837/2013. Edicto Jacobo Ameneiro Noya

Anuncio do Departamento de Urbanismo do Concello de Ames, polo que se empraza aos interesados para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 5 de decembro de 2013 O alcalde Santiago V. Amor Barreiro Expediente: Decreto 2837/2013 Interesado: JACOBO AMENEIRO NOYA Acto notificado: Expte de declaración de ruína.
16/12/2013 | Administración LocalMunicipal
Cariño
Aprobación inicial da Ordenanza municipal regualdora do servizo de axuda no fogar do Concello de Cariño

ANUNCIO DE INFORMACIÓN PÚBLICA O Pleno do Concello, en sesión ordinaria que tivo lugar o día 29 de novembro de 2013, adoptou o acordo de aprobar inicialmente a ordenanza municipal reguladora do servizo de axuda no fogar do Concello de Cariño. Faise público durante o prazo de trinta días hábiles, que contarán desde o seguinte ao da publicación do presente anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas de conformidade co disposto no artigo 17 do Real Decreto Lexislativo 2/2004 do 5 de marzo, polo que se aproba o texto refundido da Lei reguladora das facendas locais. De non se presentar reclamacións entenderanse definitivamente adoptados os acordos, publicándose o texto íntegro da ordenanza no Boletín Oficial da Provincia. Cariño, 4 de decembro de 2013 A Alcaldesa Purificación Seixido Gómez
16/12/2013 | Administración LocalMunicipal
Arteixo
Secretaría Xeral
23ª Certame de narracións breves Manuel Murguía

O Concello de Arteixo publica as bases do 23º Certame de narracións breves “Manuel Murguía”, de conformidade ás bases aprobadas pola Xunta de Goberno Local, en sesión ordinaria de vinte e sete de novembro de dous mil trece. O Concello de Arteixo, para contribuír ao desenvolvemento da narrativa galega e honrar ao noso Patriarca, convoca con carácter anual o Premio “Manuel Murguía” coas seguintes 1. Poderán concorrer tódolos autores que o desexen con unha única obra, de temática libre e escrita en lingua galega.2. Os relatos deben ser orixinais e inéditos, dunha extensión non inferior aos 15 folios nin superior aos 30, escritos con letra arial, corpo 12 e en tamaño DIN A4.3. Os traballos presentaranse por cuadriplicado, mecanografados a duplo espazo, por unha soa cara e só co título da obra e un lema. Xuntarase unha copia do texto nun CD en formato PDF. Nun sobre pechado achegaranse o título, o lema, o nome, o enderezo, o teléfono e o currículo do autor.4. As obras deben enviarse facendo constar no sobre “23º Certame Manuel Murguía de Narracións Breves” antes do 1 de marzo de 2014 ao seguinte enderezo. Concello de Arteixo Praza Alcalde R Dopico, nº 1 15142 Arteixo A Coruña 5. Establécese un único premio dotado con 3703,70 €, sometido á correspondente retención. O galardón pode declararse deserto ou ser repartido “ex aequo” entre dous autores. Os finalistas recibirán un pergamiño acreditativo.6. O xurado, constituído por membros de recoñecida solvencia, será designado polo Concello de Arteixo e fará pública a súa decisión inapelable no mes de maio de 2014.7. Os tres finalistas deberán estar presentes o día da entrega para recibir os premios.8. Os orixinais non premiados poderán ser devoltos, sempre que o soliciten os seus autores por escrito no prazo máximo de un mes a partir do fallo.9. O/s finalistas e o/s autor/es premiados/s renuncia/n aos seus dereitos no caso que o Concello edite o/s texto/s e se fixer outras edicións fará constar que foi premiado neste certame.10. A interpretación destas bases corresponde exclusivamente ó xurado. O feito de participar no certame supón a aceptación das presentes bases. Por delegación, Decreto de Alcaldía 989/2011 Celina Varela Suárez Concelleira de cultura Arteixo, 29 de novembro de 2013
16/12/2013 | Administración LocalMunicipal
Cariño
Exposición pública de expediente de desafectación de vehículos municipais

ANUNCIO DE INFORMACIÓN PÚBLICA O Pleno do Concello, en sesión ordinaria que tivo lugar o día 29 de novembro de 2013, adoptou o acordo de aprobar a desafectación e declaración de efectos non utilizables dos vehículos municipais que se relacionan no anexo I. Faise público durante o prazo de un mes, que contará para que os interesados poidan examinar o expediente e presentar as reclamacións que estimen oportunas de conformidade co previsto no Regulamento de bens das entidades locais. Finalizado o período de exposición pública adoptarase o acordo definitivo resolvendo as alegacións que se presentasen. Cariño, 4 de decembro de 2013. A alcaldesa Purificación Seixido Gómez ANEXO I a) Land Rover Defender 2.5 TD. C-7262-AZ. Matriculado o día 15-4-1992. Adscrito ó servizo público de obras e servizos. b) Fiat Uno 45 Van. C-9486-BF. Matriculado o día de 1-10-1993. Adscrito ó servizo público de obras e servizos. c) Renault Traffic 1313. C-2556-AW. Matriculado o día 14-3-1991. Adscrito ó servizo público de ambulancia.
16/12/2013 | Administración LocalMunicipal
Lousame
Publicación de anuncio do Regulamento de funcionamento do centro de día para persoas maiores de Lousame

ANUNCIO O Pleno do Concello, en sesión ordinaria que tivo lugar o día 21 de novembro de 2013, adoptou o acordo de aprobar inicialmente modificación do “Regulamento de funcionamento do centro de día para persoas maiores de Lousame” nos artigos seguintes: artigo 11.–Horarios, programación e protocolos. Artigo 22.–Réxime de preaviso de baixas. Artigo 26.–Período de adaptación. Artigo 40.–Prezos públicos e réxime económico. O expediente de aprobación exponse ó público nas oficinas municipais por un prazo de 30 días hábiles, contados a partir do seguinte ó da publicación deste edicto no BOP da Coruña, para xeral coñecemento e presentación de reclamacións, si fora o caso, por parte daquelas persoas interesadas no mesmo, en cumprimento do artigo 49 da Lei 7/1985, do 2 de abril, reguladora das bases do réxime local. Se non se presentasen reclamacións, entenderase definitivamente adoptado o acordo de aprobación provisional, procedéndose á publicación do texto íntegro do regulamento. Lousame, 29 de novembro de 2013. A alcaldesa Asdo.: M.ª Teresa Villaverde Pais
16/12/2013 | Administración LocalMunicipal
Carballo
Estimación do recurso de reposición e modificación da listaxe definitiva de admitidos/as e excluídos/as do proceso selectivo para cubrir, como persoal laboral fixo, dúas prazas de auxiliar de axuda no fogar (SLF 01/2011)

A Alcaldía deste Concello, con data 9/12/2013, dictou a resolución núm.2.895 que se transcribe a continuación: Primeiro. –Estimar o recurso de reposición interposto con data 05/12/2013, rexistro de entrada núm.16.874, por D.ª Carmen Abel Martínez Varela e, en consecuencia, modificar o parágrafo primeiro da resolución da Alcaldía núm.2767, do 27/11/2013, pola que se aprobou a listaxe definitiva de aspirantes admitidos/as e excluídos/as no proceso selectivo para cubrir, como persoal laboral fixo, dúas prazas de auxiliar de axuda no fogar, e incluír na listaxe definitiva de aspirantes admitidos/as a D.ª Rosa Maria Dolores Pirnau Mihoc, con DNI núm.XXXXXXXXX. Segundo. –Expoñer esta resolución no taboleiro de anuncios do Concello e acordar a súa publicación no Boletín Oficial da Provincia, así como a notificación persoal daquela á persoa interesada. Carballo, 9 de decembro de 2013. O alcalde Evencio Ferrero Rodríguez
16/12/2013 | Administración LocalMunicipal
Ames
Decreto 2838/2013. Rita M.ª Ferreira Lence. Exp. reposición da legalidade urbanística

Anuncio do Departamento de Urbanismo do Concello de Ames, polo que se empraza aos interesados para ser notificado por comparecencia. De conformidade co disposto no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, despois de intentada a notificación persoal dúas veces, emprázase aos interesados que se sinalan no anexo para notificárselles a comparecencia. A comparecencia deberá efectuarse no prazo de dez días contados desde o seguinte ao da publicación deste anuncio nas oficinas dos servizos de urbanismo do Concello de Ames, situadas na rúa Alcalde Lorenzo, nº 2, 1º, Bertamiráns, das 9.00 ás 14.00 horas, de luns a venres. Unha vez transcorrido o dito prazo sen efectuarse a comparecencia, a notificación entenderase producida dende o día seguinte. Ames, 5 de decembro de 2013 O alcalde Santiago V. Amor Barreiro Expediente: Decreto 2838/2013 Interesado: RITA Mª FERREIRA LENCE Acto notificado: Expte de reposición da legalidade
16/12/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 2 de decembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Culleredo (expediente IN407A 231/2011) Resolución do 2 de decembro de 2013, da Xefatura Territorial da Coruña, pola que se autoriza administrativamente e se aproba o proxecto de execución dunha instalación eléctrica no concello de Culleredo (expediente IN407A 231/2011)

Resolución do 2 de decembro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Culleredo (expediente IN407A 231/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: modificado do proxecto recuamento LMT e CS lugar de Curro Alvedro. Situación: concello de Culleredo. Características técnicas: Liña eléctrica de media tensión subterránea SBN-717B, lugar de Curro-Alvedro, a 15/20 kV, cunha lonxitude de 0,683 km, coa orixe no paso aéreo-subterráneo a realizar no apoio n.º 57 proxectado, a intercalar na LMT SBN-717B, tramo entre o CT Culleredo e o CS Tarrrío, condutor tipo RHZ1 2OL-12/20 kV 3(1x240 Al) e final no paso aéreo-subterráeno a realizar no apoio n.º 60/1 proxectado, a intercalar na LMT SBN-717B, tramo entre o CT Tarrio II e a derivada ao CT Escolas Culleredo. Cumpridos os trámites ordenados na Lei 54/1997, do 27 de novembro (BOE n.º 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 2 de decembro de 2013. Susana Vázquez Romero Xefa territorial da Coruña